Eisenhower tilskrives også æren for at have givet Patton en kommando i Frankrig, efter at andre kræfter i hæren havde degraderet Patton til forskellige uvigtige opgaver i England. Det var i Frankrig, at Patton kom i selskab med en anden tidligere underordnet, [[Omar Bradley]], som også var blevet hans overordnede. Som med Eisenhower opførte Patton sig professionelt og udmærkede sig under Bradley.
 
Efter afslutningen af 2. verdenskrig blev Patton, som nu var firstjernet general, chef for okkupationen af [[Bayern]] og sørgede for at redde de verdensberømte [[Lipizzaner]]-heste fra [[Wien]]. Patton blev afskediget, efter at han åbent havde gjort oprør mod det straffende okkupationsdirektiv ''JCS 1067''.<ref>Walter L. Dorn ''"The Debate Over American Occupation Policy in Germany in 1944-1945"'' Political Science Quarterly, Vol. 72, No. 4. (Dec., 1957), pp. 481-501.</ref> Hans synspunkt var, at med Hitler af vejen kunne den tyske hær genopbygges som en allieret i den mulige krig mod russerne, som Patton afskyede og betragtede som en større plage end tyskerne. I denne periode skrev han, at den allierede sejr ville være forgæves, hvis den førte til, at man fik en større tyran end Hitler og en hær af "mongolske vilde", som kontrollerede det halve af Europa. Eisenhower havde til sidst fået nok og fratog Patton alle hans opgaver og beordrede ham til at vende tilbage til [[De Forenede Stater]]. Da Patton åbent beskyldte Eisenhower for mere at tænke på en politisk karriere end på sine militære pligter, var deres venskab i realiteten slut. Hertil kom, at Patton var meget kritisk over for de sejrende allieredes brug af tyske tvangsarbejdere. Han skrev i sin dagbog: "Jeg er også imod at sende krigsfanger af sted for at arbejde som slaver i fremmede lande (især til Frankrig), hvor mange vil blive sultet ihjel". Han noterede sig også: "Det er morsomt at huske på, at vi udkæmpede [[Den amerikanske uafhængighedskrig|uafhængighedskrigen]] som forsvar for menneskerettighederne og udkæmpede [[Amerikanske borgerkrig|borgerkrigen]] for at afskaffe slaveriet, og nu har vi opgivet begge principper".<ref>John Dietrich. ''The Morgenthau Plan: Soviet Influence on American Postwar Policy'' (2002) pg. 127</ref>
Historie Sport